AIŠKINAMASIS RAŠTAS

Dėl sutikimo perimti valstybės turtą patikėjimo teise

1. Parengto tarybos sprendimo projekto tikslai ir uždaviniai:

Sprendimo projekto tikslas – sutikti perimti valstybės turtą patikėjimo teise perduodamai valstybinės žemės patikėjimo funkcijai vykdyti valstybei nuosavybės teise priklausantį ir šiuo metu Nacionalinės žemės tarnybos prie aplinkos ministerijos (toliau – NŽT) patikėjimo teise valdomą ilgalaikį ir trumpalaikį turtą.

2. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Perduotas turtas bus naudojamas pagal paskirtį, prižiūrimas, remontuojamas.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

Nacionalinės žemės tarnyba prie aplinkos ministerijos 2023 m. rugpjūčio 30 d. raštu Nr. 1SD-1669-(5.57E.) „Dėl siūlymo perimti valstybės turtą valdyti, naudoti ir disponuoti juo patikėjimo teise“, informavo, kad nuo 2024 m. sausio 1 d. pagal naujas Lietuvos Respublikos žemės įstatymo ir kitų susijusių įstatymų redakcijas savivaldybei perduodama valstybinės žemės patikėjimo funkcija ir siūlo perimti turtą 1 darbo vietai. Turto perdavimo tikslas – aprūpinti 1 darbo vietą reikalinga įranga, kad nuo 2024 m. sausio 1 d. Savivaldybė galėtų vykdyti jai perduotas funkcijas, susijusias su valstybinės žemės valdymu ir naudojimu.